Lietuvos Respublikos Vyriausybė

nutarimas

DĖL ŠIAURĖS VAKARŲ IR RYTŲ ELEKTROS PERDAVIMO TINKLŲ SUJUNGIMO PROJEKTO inžinerinės infrastruktūros vystymo PLANo rengimo PRADŽIOS ir planavimo tikslų nustatymo

2024 m. birželio 12 d. Nr. 498

Vilnius

Vadovaudamasi Lietuvos Respublikos teritorijų planavimo įstatymo 23 straipsnio 2 dalimi ir 30 straipsnio 2 dalimi ir atsižvelgdama į Lietuvos Respublikos Seimo 2024 m. gegužės 9 d. nutarimą Nr. XIV-2611 „Dėl Šiaurės vakarų ir rytų elektros perdavimo tinklų sujungimo projekto pripažinimo ypatingos valstybinės svarbos projektu“, Lietuvos Respublikos Vyriausybė n u t a r i a:

1.	Pradėti rengti ypatingos valstybinės svarbos Šiaurės vakarų ir rytų elektros perdavimo tinklų sujungimo projekto (330 kV elektros perdavimo linijos Darbėnai–Varduva–Mūša, 330 kV elektros perdavimo linijos Panevėžys–Mūša ir 330 kV transformatorių pastotės „Varduva“) inžinerinės infrastruktūros vystymo planą.

2.	Nustatyti šiuos planavimo tikslus:

2.1.	siekiant užtikrinti patikimą elektros energijos perdavimą ir stabilų elektros energetikos sistemos veikimą bei energetinį saugumą, nustatyti elektros tinklų inžinerinės infrastruktūros plėtros gaires;

2.2. sudaryti reikalingas sąlygas tolesnei jūrinio bei sausumos vėjo ir saulės šviesos energijos išteklių integracijai;

2.3.	nustatyti optimalią 330 kV elektros energijos perdavimo linijų trasą;

2.4.	numatyti elektros energijos tinklų inžinerinės infrastruktūros plėtrai reikalingas teritorijas ir sudaryti sąlygas šios infrastruktūros darniai plėtrai.

Finansų ministrė, pavaduojanti

Ministrą Pirmininką	Gintarė Skaistė

Energetikos ministras	Dainius Kreivys